open-index/open-wikipedia-markdown huggingface dataset:
யாரிதா ஓல்புரூக்

**யாரிதா சார்மியான் ஓல்புரூக்** (*Jarita Charmian Holbrook*)  ஓர் அமெரிக்க வானியலாளர் ஆவார், இவர்வெசுட்டர்ன் கேப் பல்கலைக்கழக இயற்பியல் துறையில் உதவிப் பேராசிரியராக உள்ளார். இங்கு இவர் வானியல் சமூக ஊடாட்டக் குழுவின் முதன்மை ஆய்வாளராக உள்ளார். இவரது பணி மாந்தருக்கும் இரவுநேர வானத்துக்கும் உள்ள ஊடாட்ட உறவை ஆய்கிறது. இவர் பண்பாட்டு வானியலிலும் விண்மீன் வெடிப்பு பால்வெளிகளிலும் விண்மீனாக்க களங்களிலும்  ஆய்வு செய்து பல அறிவியல் வெளியீடுகளை வெளியிட்டுள்ளார்.

## இளமையும் கல்வியும்
இவர் அவாயில் உள்ள ஓனலுலுவில் 1965 இல் பிறந்தார். இவர் கலிபோர்னியாவில் உள்ள சான் பெர்னார்தினோவிலும் இலாசு ஏஞ்சலீசிலும் வளர்ந்துள்ளார். இவர் கல்வியாளர் குடும்பத்தில் பிறந்தவர் ஆவார். இவரது தாத்தா, பாட்டி ஆகிய ஜேம்சும் மேரி ஓல்புரூக்கும் அல்கார்ன் மாநிலப் பல்கலைக்கழகப் பேராசிரியர்கள் ஆவர். இவரது அத்தை எடுனா ஓல்புரூக் ஜாக்சன் மாநிலப் பல்கலைக்கழகத்தில் கணிதவியல் துறை உதவிப் பேராசிரியர் ஆவார். இவரது பெற்றோர் இருவரும் அறிவியலில் பட்டம் பெற்றவர்கள்.

ஓல்புரூக் கால்டெக் எனும் கலிபோர்னியா தொழில்நுட்ப நிறுவனத்தில் இய்ற்பியல் படித்து 1987 இல் இளம் அறிவியல் பட்டத்தைப் பெற்றார். அறிவியல் இளவல் பட்டம் பெற்றதும்,  பிஜியத் இராட்டு நேவுலா தொடக்கநிலைப் பள்ளியில் அறிவியல் ஆசிரியராகி, அப்போது அமைதிப்படைத் தொண்டு பயிற்சியும் பெற்றார். பிறகு இவர் சாந்தியாகோ மாநிலப் பல்கலைக்கழகத்தில் தன் இயற்பியல் கலவியைத் தொடர்ந்து வானியலில் 1992 இல் மூதறிவியல் பட்டம் பெற்றார். மூதறிவியல் பட்டத்தை முடித்ததும், நாசா கோடார்டு விண்வெளி மையத்தில் பணிபுரிந்தார்.  இவர் ஓரியன், ஜி.எல் 2136 ஒண்முகில்களை அகச்சிவப்புக் கதிர் நெடுக்கத்தில் அவற்றின் விண்மீனாகத் திறமை பற்ரிய ஆய்வை மேற்கொண்டு, சாந்தா குரூசில் உள்ள கலிபோர்னியா பல்கலைக்கழகத்தில் வானியலிலும் வானியற்பியலிலும் முனைவர் பட்டத்தை 1997 ஆம் ஆண்டில் பெற்றார்.

## வாழ்க்கைப்பணி
முனைவர் பட்டம் பெற்றதும், ஓல்புரூக் தன் ஆய்வை பண்பாட்டு வானியல் எனும் பல்புலத் துறையில் மேற்கொள்ளலானார். இவர் ஆப்பிரிக்கப் பிறந்தக வானியலுக்கான அடித்தளத்தை  கட்டமைக்கத் தொடங்கிவிட்டார். அத்துறை சார்ந்த ஆராய்ச்சிக்கு ஊக்கம் தந்து வளர்த்தெடுத்தார்.

## தகைமைகள்
இவர் 2008 ஆம் ஆண்டில் ஐரோப்பியப் பண்பாட்டு வானியல் கழகத்தின் துணைதலைவராக இருந்துள்ளார்.

## பரப்புரை
இவர் பல அறிவியல் திரைப்படங்களுக்கு உரையெழுதி, இயக்கி, அவற்றில் நடித்தும் உள்ளார். அவற்றில் *Black Suns: An Astrophysics Adventure* (2017), *SKA ≥ Karoo Radio Telescope* (2016), and *Hubble's Diverse Universe* (2009) ஆகியன உள்ளடங்கும்.

இவர் வானியலிலும் அறிவியலிலும் மகளிரும் சிறுபான்மையினரும் முன்னேற பாடுபடுகிறார்.

## சொந்த வாழ்க்கை
ஓல்புரூக் முன்னாள் வகுப்புத் தோழரும் உடன்பணிபுரிபவருமான உரோமீல் தவேவை மணந்தார். இவர்களுக்கு இரண்டு குழந்தைகள் உண்டு.

## மேற்கோள்கள்

## வெளி இணைப்புகள்
* 
* JC Holbrook on Academia.edu
* JC Holbrook's Cultural Astronomy Channel on YouTube
* Science Tourist on YouTube

பகுப்பு:1965 பிறப்புகள்
பகுப்பு:வாழும் மக்கள்
பகுப்பு:பெண் வானியற்பியலாளர்கள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:அமெரிக்கப் பெண் இயற்பியலாளர்கள்
துத்தநாக கார்பனேட்டு

**துத்தநாக கார்பனேட்டு** (*Zinc carbonate*) என்பது ZnCO3 என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும்.  வெண்மை நிறத்தில் காணப்படும் இது தண்ணீரில் கரையாது. இசுமித்சோனைட்டு என்ற கனிமமாக இயற்கையில் துத்தநாகம் கார்பனேட்டு காணப்படுகிறது. 
## தயாரிப்பு
துத்தநாக சல்பேட்டின் குளிர் கரைசலை பொட்டாசியம் பைகார்பனேட்டுடன் சேர்த்து சூடுபடுத்தி துத்தநாக கார்பனேட்டு தயாரிக்கப்படுகிறது. தொடர்ந்து சூடாக்கப்படும் போது இது கார துத்தநாக கார்பனேட்டாக மாற்றமடைகிறது.(Zn5(CO3)2(OH)6).

## கட்டமைப்பு
கால்சியம் கார்பனேட்டை ஒத்த கட்டமைப்பையே துத்தநாக கார்பனேட்டும் ஏற்கிறது. துத்தநாகம் எண்முகம் என்பதால் ஒவ்வொரு கார்பனேட்டும் ஆறு துத்தநாக மையங்களுடன் பிணைக்கப்பட்டிருக்கும். அதாவது ஆக்சிசன் அணுக்கள் மூன்று ஒருங்கிணைப்பில் காணப்படும். 
## மேற்கோள்கள்

*

பகுப்பு:துத்தநாக சேர்மங்கள்
பகுப்பு:கார்பனேட்டுகள்
மருத்துவர் விஜய் பால் நினைவு நூலகம்

**மருத்துவர் விஜய் பால் நினைவு நூலகங்கள்** (*Dr. Vijay Pal Memorial Library*) புதுதில்லியில் உள்ள மருத்துவர் விஜய் பால் நினைவு அறக்கட்டளையால் நடத்தப்படுகின்றன. சங்கங்கள் பதிவுச் சட்டம் மற்றும் வருமான வரிச் சட்டத்தின் கீழ் ஒரு தொண்டு நிறுவனமாக இந்த அறக்கட்டளை பதிவுசெய்யப்பட்டுள்ளது. பொது நூலகம் ஒன்றும் மேற்கோள் நூலகம் ஒன்றும் என இரண்டு  நூலகங்கள் பொதுமக்களின் பயன்பாட்டிற்காக இயங்குகின்றன.

## வரலாறு
பொது நூலகம் 1975ஆம் ஆண்டு தொடங்கப்பட்டது. அனைத்து பிரிவினரும் இந்த நூலகத்தைப் பயன்படுத்தி வருகின்றனர். பொது நூலகம், தில்லி, கேசவ் புரம், பிளாக் சி-7 இல் உள்ள சமுதாயக் கூடத்தின் முதல் தளத்தில் அமைந்துள்ளது. 

மேற்கோள் நூலகம் 1993 ஏப்ரல் 11 அன்று  தொடங்கப்பட்டது. இந்த குளிரூட்டப்பட்ட நூலகம் மனை எண். 8, உள்ளூர் சந்தை மையக் கட்டிடத்தில் சி-7, கேசவ் புரம், டெல்லி -110035 இல் அமைந்துள்ளது. இந்நூலகத்தினை சுமார் 450 வாசகர்கள் ஒரே நேரத்தில் பயன்படுத்தலாம். வாரத்தின் அனைத்து நாட்களிலும் நூலகம் காலை 7.30 மணி முதல் இரவு 9.30 மணி வரை திறந்திருக்கும். இந்திய ஆட்சிப் பணி, இந்தியக் காவல் பணி, பட்டயக் கணக்கறிஞர், பொறியியல், நிறுவனச் செயலர், விலை மதிப்பீட்டுக் கணக்கர், மருத்துவம், வங்கியியல் போன்ற போட்டித் தேர்வுகள் மற்றும் தொழில்முறைத் தேர்வுகளுக்குத் தேர்வாகும் மாணவர்களும், கல்லூரி மாணவர்களும் பெரும்பாலும் இதனைப் பயன்படுத்தும் வாசகர்கள் ஆவார்கள். இவர்கள் வடக்கு தில்லி, மேற்கு தில்லி மற்றும் பிற தொலைதூரப் பகுதிகளிலிருந்தும் கூட வருகிறார்கள். வாசகர்களுக்கு நூலகத்திலேயே குறிப்பு புத்தகங்கள் வழங்கப்படுகின்றன.

## மேற்கோள்கள்

## வெளி இணைப்புகள்
* டாக்டர். விஜய் பால் நினைவு நூலகத்தின் முகப்புப்பக்கம்
* எக்ஸ்பிரஸ்இந்தியா: தௌலத்பூர் நூலகம் அழுகிறது

பகுப்பு:தில்லி
பகுப்பு:இந்திய நூலகங்கள்
நகராட்சி நூலகம், சாலக்குடி

**நகராட்சி நூலகம் சாலக்குடி** (*Municipal Library Chalakudy*) என்பது ஒரு பொது நூலகம் ஆகும். இது இந்தியாவின் கேரளா, திருச்சூர் மாவட்டம் சாலக்குடியில் உள்ள பொது நூலகங்களில் ஒன்றாகும். இந்த நூலகத்தின் மற்றொரு பெயர் **நடுவம் கவிகள் நினைவு நூலகம்** ஆகும். இந்த நூலகம் 1951ஆம் ஆண்டு ஏப்ரல் 19ஆம் தேதி கேரள கிராந்தசாலா சங்கத்தில் பதிவு செய்யப்பட்டது. சாலக்குடி நகராட்சியில் உள்ள அனைவரும் இந்த நூலகத்தில் உறுப்பினராகலாம்.

## மேற்கோள்கள்

# கேரள அரசிதழ் 
# கேரள அரசிதழ், தனியார் விளம்பரங்கள் மற்றும் இதர அறிவிப்புகள்&#x5B; ** &#x5D;

பகுப்பு:இந்திய நூலகங்கள்
தேசிய நெடுஞ்சாலை 138 (இந்தியா)

{{Infobox road
| country = IND
| type = NH
| route = 138
| alternate_name = தூத்துக்குடி - திருநெல்வேலி நெடுஞ்சாலை
| map = 
| map_custom = yes
| map_notes = 
| maint = இந்திய தேசிய நெடுஞ்சாலை ஆணையம்
| length_km = 54
| length_notes = 
| established = 
| allocation = 
| direction_a = கிழக்கு
| terminus_a =  in தூத்துக்குடி
| junction = 
| direction_b = மேற்கு
| terminus_b =  in திருநெல்வேலி
| states = தமிழ்நாடு
| destinations = 
| previous_type = NH
| previous_route = 137 
| next_type = NH
| next_route = 139 
}}
**தேசிய நெடுஞ்சாலை 138** (*National Highway 138 (India)*) என்பது தமிழ்நாட்டில் திருநெல்வேலி தூத்துக்குடி மாவட்டங்களை இணைக்கும் இந்தியத் தேசிய நெடுஞ்சாலை ஆகும்.

முன்பு இந்த சாலை 7எ என்று பெயரிடப்பட்டிருந்தது.

## வழித்தடம்
இந்த நெடுஞ்சாலை திருநெல்வேலி நகரில் உள்ள பாளையங்கோட்டையைத் தூத்துக்குடி நகரத்தில் உள்ள வ. உ. சிதம்பரனார் துறைமுகத்துடன் இணைக்கிறது. இந்த வழித்தடத்தில் திருநெல்வேலியிலிருந்து தூத்துக்குடி துறைமுகத்திற்குச் சரக்குகளை விரைவாகக் கொண்டு செல்ல முடியும். இது துறைமுகத்திற்கு நேரடி பாதையை வழங்குகிறது. இந்த நெடுஞ்சாலையின் மொத்த நீளம் 54 கி. மீ. ஆகும்.

தூத்துக்குடி வானூர்தி நிலையம் வாகைகுளம் அருகே இந்த நெடுஞ்சாலையில் அமைந்துள்ளது. விமான நிலையம் தூத்துக்குடி நகரத்திலிருந்து 26 கி. மீ. தொலைவிலும், திருநெல்வேலி நகரத்திலிருந்து 28 கி. மீ. தொலைவிலும் அமைந்துள்ளது.

## விரிவாக்கம்
தேசிய நெடுஞாலை 138, தூத்துக்குடி துறைமுகப் பகுதி 6.1கி.மீ நிளமுள்ள பகுதி ஆறு வழிப் பாதையாக மேம்படுத்தப்படுகின்றது. 

26 ஜீலை 2025 அன்று, பிரதமர் நரேந்திர மோதி தே.நெ 138ன் பகுதியான தூத்துக்குடி துறைமுகப்பகுதியில் 200கோடி மதிப்பினில் கட்டப்பட்ட ஆறு வழிச்சாலையை நாட்டிற்கு அர்பணித்து வைத்தார்.

## நன்மைகள்
* துறைமுகப் பகுதியில் ஏற்படும் போக்குவரத்து நெருக்கடி குறையும்.

## மேலும் காண்க
* தேசிய நெடுஞ்சாலை 44 (இந்தியா)
* தேசிய நெடுஞ்சாலை 744 (இந்தியா)
* தேசிய நெடுஞ்சாலை 944 (இந்தியா)

## மேற்கோள்கள்

## வெளி இணைப்புகள்

* ஓபன்ஸ்ட்ரீட்மேப்பில் NH 138

பகுப்பு:இந்திய தேசிய நெடுஞ்சாலைகள்
பகுப்பு:தமிழ்நாட்டில் தேசிய நெடுஞ்சாலைகள்
பின்னி

வலது|thumb| ஆட்டா (கோதுமை மாவு), கோயா (அடர்த்தியான பால்) மற்றும் உலர் பழங்கள் கொண்டு செய்யப்பட்ட பின்னி
**பின்னி** (*Pinni*) என்பது பஞ்சாபிய உணவு வகைகளுள் ஒன்றாகும். இதனை பெரும்பாலும் குளிர்காலத்தில் உண்ணுகின்றனர். இது ஒரு இனிப்பாகப் பரிமாறப்படுகிறது. நெய், கோதுமை மாவு, வெல்லம் மற்றும் பாதாம்கொண்டு தயாரிக்கப்படுகிறது. திராட்சையையும் இதில் பயன்படுத்தலாம். *[[உளுந்து பயிரில் இரு அறுவடை தொழில் நுட்பம்|உளுந்தம் பருப்பு]] பின்னி* என்பது பின்னி வகைகளுள் ஒன்றாகும்.

பின்னி என்பது உருண்டை வடிவத்தில் தயாரிக்கப்பட்டும் இனிப்பு அல்லது இனிப்புகளுக்கான பொதுவான சொல்லாக உள்ளது.

## தேவையான பொருட்கள்
கூடுதல் சுவைக்கு, பின்னியில் கோயாவைப் பயன்படுத்தலாம். பின்னி என்பது வட இந்தியா மற்றும் பஞ்சாப் பகுதியில் பிண்டி என்றும் அழைக்கப்படும் ஒரு கூட்டு இனிப்பு உணவாகும். பின்னி நீண்ட நேரம் கெட்டுப்போவதில்லை. மேலும் குளிர்ச்சியான இடத்தில் சேமிக்க வேண்டிய அவசியமும் இல்லை. பின்னி தேநீர் அல்லது சூடான பாலுடன் பரிமாறப்படுகிறது.

## மேலும் பார்க்கவும்

* பஞ்சாபிய உணவு

## மேற்கோள்கள்

பகுப்பு:இந்திய இனிப்பு உணவுகள்
பகுப்பு:பஞ்சாபி உணவு வகைகள்
தேசிய அறிவியல் நூலகம் (இந்தியா)

**தேசிய அறிவியல் நூலகம்** (*National Science Library*) என்பது இந்திய அரசுக்குச் சொந்தமான அறிவியல் நூலகம், ஆவணக் காப்பகம் மற்றும் களஞ்சியமாகும். இது சூன் 1963-ல், அறிவியல் மற்றும் தொழிலக ஆய்வு மன்றத்தின் அனைத்து அறிவியல் ஆய்வு இதழ்களையும், வெளியிடப்பட்ட மற்றும் வெளியிடப்படாத தேசத்தின் அறிவியல் பணிகளின் அறிக்கைகளைப் பெறுவதற்கும் தக்கவைப்பதற்காக நிறுவப்பட்டது.

ஆரம்பத்தில் இது தேசிய இயற்பியல் ஆய்வக கட்டிடத்தில் நிறுவப்பட்டது, பின்னர் தற்காலிகமாக ஜவகர்லால் ந்நெய் பல்கலைக்கழக கட்டிடத்திற்கு மாற்றப்பட்டது.

## கட்டிடம்
1983ஆம் ஆண்டில், சத்சங் பீகார் மார்க், புது தில்லியில் நூலகம் மற்றும் பிற துணை நோக்கங்களுக்காக, தயாரிப்புகள் மற்றும் சேவைகளுக்காக 3.5 ஏக்கர் நிலப்பரப்பில் நிரந்தரமாக நான்கு மாடிகள் கொண்ட மத்திய குளிரூட்டப்பட்ட கட்டிடம் கட்டப்பட்டது தேசிய அறிவியல் நூலகத்திற்காகக் கட்டப்பட்டது.

## குறிக்கோள்
முக்கிய குறிக்கோள்கள் மற்றும் நோக்கங்கள் நாடு முழுவதும் அறிவியல் தகவல் கல்வியறிவை மேம்படுத்துவதற்கான பல்வேறு வகையான முறையான மற்றும் முறைசாரா அறிவுறுத்தல்களை நிறைவேற்றுவது, அத்துடன் ஆராய்ச்சியாளர்கள், விஞ்ஞானிகள் மற்றும் ஆராய்ச்சியில் ஈடுபட்டுள்ள அனைத்து பயனர்களுக்கும் பதிவுசெய்யப்பட்ட அறிவை அடையாளம் கண்டு, பெறுதல், ஒழுங்கமைத்தல், பாதுகாத்தல் மற்றும் அணுகலை வழங்குதல். நடவடிக்கைகளை நோக்கமாகக் கொண்டது.

## சேகரிப்பு
ஒரு பொருள் நூல்கள், பத்திரிக்கைகளின் கட்டுப்பட்ட தொகுதிகள், அறிக்கைகள், ஆய்வறிக்கைகள்/ஆய்வுகள், தரநிலைகள் மற்றும் காப்புரிமைகள் போன்ற 2,51,000 அச்சிடப்பட்ட அறிவியல் தொழில்நுட்ப ஆவணங்களைத் தேசிய அறிவியல் நூலகம் காப்பகப்படுத்தியுள்ளது. இந்த பெரிய சேகரிப்புகள் ஒரு தகுதியான ஆராய்ச்சி மேம்பாட்டுக் குறிப்புக்கான ஆதாரங்களை உருவாக்குகின்றன.

## மேலும் பார்க்க

* அறிவியல் மற்றும் தொழிலக ஆய்வு மன்றம் இந்தியா

## மேற்கோள்கள்

பகுப்பு:இந்திய நூலகங்கள்
அத்தி பர்வதம்

**அத்தி பர்வதம்** (*Hathi Parbat*,    ) **எலிஃபண்ட் பீக்** என்றும் அழைக்கப்படுவது இந்தியாவில் உள்ள கர்வால் இமயமலையில் உள்ள ஒரு மலையாகும். இது உத்தரகண்ட்ட மாநிலத்தின் சாமோலி மாவட்டத்தில் அமைந்துள்ளது. இதன் உச்சி  ) உயரம் கொண்டது.

## தொன்மம்
அத்தி பர்வத்ததின் உச்சியில் உள்ள இரண்டு பெரிய பாறைகளின் தோற்றம் காகம் ( ககபுசுண்டி ), கழுகு ( கருடன் ) என ஒத்திருப்பதாக விவரிக்கப்படுகிறது. இராமாயணத்தில் விவரிக்கப்பட்டுள்ளபடி பிரபஞ்ச விவகாரங்கள் குறித்து காகமும் கழுகும் உயிரோட்டமாக உரையாடுவதாக நம்பப்படுகிறது. தொன்மத்தின் மற்றொரு பதிப்பில் அயோத்தியின் ஒரு கற்றறிந்த பிராமணர் ஒருமுறை இங்கு வாழ்ந்த லோமச முனிவரின் கோபத்திற்கு ஆளானார். அதனால் முனிவரால் கொடுத்த சாபத்தினால் காகமாக அவர் மாறினார்.

## அணுகல்
அத்தி பர்வதத்தை  விஷ்ணுபிரயாகை அல்லது கங்காரியாவில் இருந்து அடையலாம், இது மலர்ப் பள்ளத்தாக்கிற்கு அருகில் உள்ளது.  கங்காரியாவில் இருந்து இதை அணுகுவது சற்று எளிதானது ஆனால் நீண்ட தொலைவானது. கோவிந்த்காட்டில் இருந்து, பியுந்தர் பள்ளத்தாக்கு மற்றும் பியுந்தர் கிராமம் வழியாக கங்காரியா வரை 18 கிமீ குதிரைப் பாதை உள்ளது. கக்புசுண்டி தால் மற்றும் குவாரி பர்வத் அத்தி பர்வதத்தின் அருகே அமைந்துள்ளது. அருகிலுள்ள இடங்கள் பியுந்தர், ஜெலம், ஷ்யாமா, ஜுமா ஆகும். அருகில் தௌலிகங்கா ஆறு ஓடுகிறது.

## முதல் ஏற்றம்
சோனம் கியாட்சோ, லெப்டினன்ட். கௌஷால், எச்.சி. ராவத், தோண்டுப் செரிங், லக்பா டென்சிங், டி. எஸ். சிசோடியா, தவா நோர்பு, சோனம் வாங்கயால் ஆகியோர் அடங்கிய இந்தியக் குழு 1963 ஆம் ஆண்டு சூன் 6 மற்றும் 7 ஆம் தேதிகளில் அத்தி பர்வதத்தின் (22,070 அடிகள்) உச்சியை முதலில் அடைந்தது. 

## குறிப்புகள்

பகுப்பு:உத்தராகண்டத்திலுள்ள மலைகள்
பகுப்பு:இந்தி வார்த்தைகளைக் கொண்ட கட்டுரைகள்
பகுப்பு:Coordinates on Wikidata
பூரி கிழங்கு

thumb|பூரிமானே
**பூரி பாஜி** (*Puri bhaji*) என்பது தென்னிந்தியாவில் **பூரி கிழங்கு** என வழங்கப்படும் வட இந்திய உணவாகும். இது இந்தியத் துணைக் கண்டத்தில் உருவான ஒரு உணவாகும். இது பூரி  மற்றும் ஆலூ (உருளைக்கிழங்கு) பாஜி (உலர்ந்த அல்லது உருளைக்கிழங்கு மசாலா  உணவு) ஆகும். வட இந்தியாவில் இது ஒரு பாரம்பரிய உண்ணப்படும் காலை உணவாகும்.
இடது|thumb|250x250px| வீட்டில் செய்யப்படும் பூரிகள்
பல இந்திய குடும்பங்கள் காலை உணவிற்குத் தானியங்களை விடப் பூரி பாஜி மற்றும் பிற பாரம்பரிய உணவுகளை விரும்புகின்றன. சிலர் தயிர் (*தகி*) மற்றும் சாலட் போன்ற சுவையூட்டும் பொருள்களுடன் மதிய உணவிற்குப் பரிமாறுகிறார்கள். மத்திய இந்தியாவில், பூரி பாஜி ஒரு தெருவோர சிற்றுண்டியாகக் கிடைக்கின்றது. பூரி பாஜி ஒரு சைவ உணவாகும். இது இந்தியாவில் மிகப் பிரபலமாக உள்ளது; ஏனெனில் இது ஒப்பீட்டளவில் மலிவானது மற்றும் சுவையானது. இந்தியாவில் உள்ள இரயில்வே நிலையங்களின் நடைமேடைகளிலும் இந்த உணவு பரிமாறப்படுகிறது. ஊறுகாயுடன் சேர்த்து தொடருந்துகளில் பூரி பொட்டலம் செய்யப்பட்ட உணவாக வழங்கப்படுகிறது. பூரி பாஜியை அல்வாவுடன் பரிமாறலாம் .

## மேற்கோள்கள்

பகுப்பு:இந்திய நொறுக்குத்தீனி வகைகள்
தேசிய நெடுஞ்சாலை 648 (இந்தியா)

**தேசிய நெடுஞ்சாலை 648** (*National Highway 648*) என்பது இந்தியாவில் உள்ள ஒரு தேசிய நெடுஞ்சாலை ஆகும். இது கர்நாடகாவின் தோப்சாபேட்டையிலிருந்து தமிழ்நாட்டின் ஓசூர் வரை செல்லும் நெடுஞ்சாலையாகும். இந்த சாலையின் மொத்த நீளம் 143 கி. மீ. ஆகும்.

## மேற்கோள்கள்

பகுப்பு:இந்திய தேசிய நெடுஞ்சாலைகள்
சர்ஜாபுரம்

**சர்ஜாபுரம்** (*Sarjapura*) என்பது இந்தியாவின் கர்நாடகா மாநிலம் பெங்களூரில் அமைந்துள்ள ஒரு சிறிய கிராமம். இது பெங்களூரு நகர மாவட்டத்தில் உள்ள ஆனேகல் வட்டத்துக்கு உட்பட்ட ஹோப்லி ஆகும். இது பெங்களூரின் தென்கிழக்கில் அமைந்துள்ளது. இது ஆனேகல் வட்டத்தில் தொழில்துறை பகுதிகள் அமைந்துள்ள பகுநிகளில் ஒன்றாகும். மற்ற தொழில்துறை பகுதிகளாக அத்திப்பள்ளி, பொம்மசந்திரம், சந்தைபுரம், எலக்ட்ரானிக் சிட்டி, ஜிகினி ஆகியவை உள்ளன.

## மக்கள்தொகை
2011ஆம் ஆண்டு மக்கள் தொகை கணக்கெடுப்பின்படி சர்ஜாபுரத்தில் 11,807 பேர் உள்ளனர். இவர்களில் 5,938 பேர் ஆண்கள் 5,869 பேர் பெண்கள்.

## மேற்கோள்கள்

## வெளி இணைப்புகள்

* சர்ஜாபுரா சாலையின் வரலாறு: குடிமக்கள் விடயங்கள்
* சர்ஜாபூர் என்றால் மஸ்லின் என்று பொருள்
* பிரபலமான லெப்டினன்ட் பெயரைக் கொடுக்கிறார்
* சர்ஜாபூர் மஸ்லின் மற்றும் பட்டுக்கு பிரபலமானது
* உங்கள் சுற்றுப்புறத்தை அறிந்து கொள்ளுங்கள் - ஆனேகல் தாலுக்கா
* பிரெஸ்டீஜ் மெரிடியன் பார்க்
பகுப்பு:Coordinates on Wikidata
பகுப்பு:பெங்களூர் நகர மாவட்டத்தில் உள்ள கிராமங்கள்
தேசிய நெடுஞ்சாலை 381பி (இந்தியா)

**தேசிய நெடுஞ்சாலை 381பி** (*National Highway 381B* (*India*)), பொதுவாக தே. நெ. **381பி** எனக் குறிப்பிடப்படுகிறது. இது தென்னிந்தியாவில் தே. நெ. 81 உடன் நாமக்கல் மற்றும் தே. நெ. 44 உடன் முசிறியை இணைக்கும் ஒரு இடைவழி நெடுஞ்சாலை ஆகும். இது தேசிய நெடுஞ்சாலை 81 ன் ஒரு துணைச் சாலை ஆகும். தே. நெ. 381பி இந்தியாவின் தமிழ்நாடு மாநிலத்தைக் கடந்து செல்கிறது.

## வழித்தடம்
தே. நெ. 381பி முசிறி, தொட்டியம், ஏழூர்பட்டி, மெய்கல்நாயக்கன்பட்டி மற்றும் நாமக்கல் ஆகியவற்றை இணைக்கிறது.

## சந்திப்புகள்

:  முசிறி அருகே முனையம்
:  நாமக்கல் அருகே முனையம்

## மேலும் பார்க்கவும்

* இந்தியாவின் தேசிய நெடுஞ்சாலைகள்

## மேற்கோள்கள்

## வெளி இணைப்புகள்

* ஓபன்ஸ்ட்ரீட்மேப்பில் NH 381B

பகுப்பு:இந்திய தேசிய நெடுஞ்சாலைகள்
பொது பல்கலைக்கழக நுழைவுத் தேர்வு

**பல்கலைக்கழக பொது நுழைவுத் தேர்வு** ( **CUET**), முன்பு **மத்திய பல்கலைக்கழகங்களுக்கான பொது நுழைவுத் தேர்வு(CUCET)** என அழைக்கப்பட்டது, இந்தியாவின் 45 மத்திய பல்கலைக்கழகங்களில் பல்வேறு இளநிலை, ஒருங்கிணைந்த, முதுகலை, பட்டயம், சான்றிதழ் படிப்புகள் மற்றும் ஆராய்ச்சித் திட்டங்களில் சேர்வதற்காக தேசிய தேர்வு முகமையால் நடத்தப்படும் அகில இந்திய நுழைவுத் தேர்வாகும். இதனை இந்தியாவில் உள்ள பிற மாநிலப் பல்கலைக்கழகங்களும் நிகர்நிலைப் பல்கலைக்கழகங்களும் ஏற்றுக்கொள்கின்கறன.

## 2022-ஆம் ஆண்டிற்கான நுழைவுத் தேர்வுகள்
நாடு முழுவதும் உள்ள 45 மத்தியப் பல்கலைக்கழகங்களிலும் இளநிலைப் படிப்பில் சேர்வதற்கான நுழைவுத் தேர்வு, வருகிற சூலை 2022 முதல் வாரத்தில் நடைபெறுகிறது. இத்தேர்வில் +2 தேர்வில பெற்ற மதிப்பெண்கள் கணக்கில் எடுத்துக் கொள்ளப்படாது. இத்தேர்வுகளை தேசியத் தேர்வு முகமை நடத்தும். இதனை தொடர்ந்து 36 மத்திய பல்கலைக்கழங்கள், 8 மாநில பல்கலைக் கழகங்கள், 5 தனியார் பல்கலைக்கழகங்கள் மற்றும் 2 நிகர் நிலை பல்கலைக்கழகங்கள் உள்ளிட்ட மொத்தம் 51 பல்கலைக்கழகங்களுக்கான  முதுநிலை பொது நுழைவுத் தேர்வு அறிவிப்பு விரைவில் வெளியாக உள்ளது. 

## வரலாறு
பொது பல்கலைக்கழக நுழைவுத் தேர்வு முதன்முதலில் 2010 முதல் 41 இளங்கலை, முதுகலை மற்றும் ஒருங்கிணைந்த படிப்புகளில் 1,500 இடங்களுக்கு ஏழு மத்திய பல்கலைக்கழகங்களில் சேர்க்கை நடத்தப்பட்டது. நாடு முழுவதும் உள்ள சுமார் 30 தேர்வு மையங்களில் 2010 ஜூன் 19 மற்றும் 20 தேதிகளில் நடைபெற்ற *CUCET-2010* மூலம் விண்ணப்பப் படிவம் நிரப்பப்பட்டது.  2010 இல் தொடங்கப்பட்டதிலிருந்து 2020 வரை, CUCET 12 மத்தியப் பல்கலைக்கழகங்களுக்காக ராஜஸ்தானின் மத்தியப் பல்கலைக்கழகத்தால் நடத்தப்பட்டது. 2021 இல் இந்தத் தேர்வுகளை நடத்தும்  தேசிய தேர்வு முகமை ஏற்றுக்கொண்டது. 2022 ஆம் ஆண்டில், தேசியக் கல்விக் கொள்கை 2020 இன் ஒரு பகுதியாக, CUCET இன் புதுப்பிக்கப்பட்ட பதிப்பாக CUET அறிமுகப்படுத்தப்பட்டது, இது அனைத்து 45 மத்தியப் பல்கலைக்கழகங்களும் இதைப் பின்பற்றுவதைக் கட்டாயமாக்குகிறது. 
## தேர்வு முறை மற்றும் அமைப்பு

### இளங்கலை பட்டப்படிப்புகளுக்கு

* பிரிவு IA – 13 மொழிகள்
* பிரிவு IB – 19 மொழிகள்
* பிரிவு II – 27 துறை சார்ந்த பாடங்கள்
* பிரிவு III - பொதுத் தேர்வு

## பங்கேற்கும் பல்கலைக்கழகங்கள்

## மேலும் பார்க்
* தேசியத் தேர்வு முகமை
* ஒருங்கிணைந்த நுழைவுத் தேர்வு -முதன்மை
* நீட் தேர்வு (இளநிலை மருத்துவம்)
* பொறியியல் பட்டதாரி தகுதித் தேர்வு

## குறிப்புகள்

பகுப்பு:இந்திய அளவிலான நுழைவுத் தேர்வுகள்
தால் மக்கானி

***தால் மக்கானி (Dal makhani)*** என்பது இந்தியாவின் புது தில்லியில் உருவான ஒரு உணவு வகையாகும். இது பழமையான உணவாகும். *[[உளுந்து|உளுத்தம்பருப்பு]]* (*மா கி தால்* என்றும் அழைக்கப்படுகிறது)  வெண்ணெய் (*மகான்*) சேர்ந்து தயாரிக்கப்படும் உணவாகும்.

## வரலாறு
thumb|தால் மக்கானி சோற்றுடன்
குந்தன் லால் ஜக்கி ஏற்கனவே இப்போது உலகப் புகழ்பெற்ற *பட்டர் சிக்கனைக்* கண்டுபிடித்தவர் இதனையும் உருவாக்கினார். தனது இரண்டு கூட்டாளிகளுடன் ஜக்கி நடத்தி வந்த உணவகமான மோதி மஹாலில் வழக்கமான உணவருந்தும் ஒருவர், மா கி டாலில் இருந்து உணவு ஒன்றை உருவாக்க வேண்டும் என்று பரிந்துரைத்ததன் அடிப்படையில் இது தயாரிக்கப்பட்டது.

## மேலும் பார்க்கவும்

* வட இந்திய உணவு வகைகள்

## மேற்கோள்கள்

பகுப்பு:பஞ்சாபி உணவு வகைகள்
பகுப்பு:வட இந்திய உணவு வகைகள்
அம்மாரா பிரதேசம்

**அம்மாரா பிரதேசம்** (**Amhara Region**), கிழக்கு ஆப்பிரிக்க நாடான எத்தியோப்பியாவின் வடமேற்கு பகுதியில் அமைந்த ஒரு பிரதேசம் ஆகும். இதன் தலைநகரம் பாகிர் தார் நகரம் ஆகும். இதனருகே திக்ரே பிரதேசம் அமைந்துள்ளது. இது ஆப்பிரிக்க அம்மாரா இன பழங்குடி மக்களின் தாயகம் ஆகும். இப்பிரதேசத்தில் சிமியோன் மலைகள் அமைந்துள்ளது. மேலும் இப்பிரதேசத்தில் உள்ள தானா ஏரி, நைல் நதிக்கு நீர் வழங்கும் ஏரிகளில் ஒன்றாகும். இப்பிரதேசத்தில் சிமியோன் மலைகள் தேசியப் பூங்கா அமைந்துள்ளது.

1,54,709 சதுர கிலோ மீட்டர் பரப்பளவு கொண்ட அம்மார பிரதேசத்தின் மக்கள் தொகை 2,00,18,988 ஆக உள்ளது. இப்பிரதேசத்தில் அம்காரியம் உள்ளிட்ட அகாவ், வாக் ஹெம்ரா, அர்கோபா, பீட்டா இஸ்ரேல், குமுஸ் இஸ்ரேல், ஒரோமோ மொழிகள் பேசப்படுகிறது.
## அமைவிடம்
எத்தியோப்பியா நாட்டின் மேற்கில் அமைந்த அம்மாரா பிரதேசத்தின் மேற்கிலும்,வடமேற்கிலும் தெற்கு சூடான் நாடும், வடக்கில் திக்ரே பிரதேசமும், கிழக்கில் அபார் பிரதேசமும், தெற்கில் ஒரோமியா பிரதேசமும், தென்மேற்கில்  பெனிசாங்குல்-குமுஸ் பிரதேசமும் அமைந்துள்ளது.

## எத்தியோப்பியாவின் பிரதேசங்கள்
*திக்ரே பிரதேசம்
* அபார் பிரதேசம்
* சோமாலிப் பிரதேசம்
* ஒரோமியா பிரதேசம்
* தெற்குப் பிரதேசம்
* தென்மேற்குப் பிரதேசம்
*கம்பேலா பிரதேசம்
*பெனிசாங்குல்-குமுஸ் பிரதேசம்
*சிதாமா பிரதேசம்
*அராரி பிரதேசம்
## நகரங்கள்
* அடிஸ் அபாபா
* மெக்கல்லே
* பாகிர்தார்
* திரே தாவா

## இதனையும் காண்க
* திக்ரே மாகாணம்
* திக்ரே மக்கள் விடுதலை முன்னணி
* தக்கீசு ஆறு
* அக்சும் பேரரசு
* எத்தியோப்பிய உள்நாட்டுப் போர் - (1974 - 1980)
* எத்தியோப்பியா உள்நாட்டுப் போர் (2020-தற்போது வரை)

## மேற்கோள்கள்

## வெளி இணைப்புகள்

* FDRE States: Basic Information - Amhara
* Africa Guide: Amhara
* Map of Amhara Region at DPPA of Ethiopia

பகுப்பு:எத்தியோப்பியா
எத்தியோப்பியாவின் புவியியல்
பகுப்பு:எத்தியோப்பியா பிரதேசங்கள்
நைட்ரைல்

**நைட்ரைல்** (*Nitryl*) என்பது நைட்ரசன் ஈராக்சைடின் ஒரு பகுதிக்கூறாகும். ஒரு பெரிய சேர்மத்தில் ஓர் ஒற்றைப் பிணைப்புத் துண்டாக தோன்றும் போது இவ்வாறு பகுதிக்கூறாக தெரிகிறது. நைட்ரைல் புளோரைடும் (NO2F) நைட்ரைல் குளோரைடும் இதற்குரிய எடுத்துக்காட்டுகளில் சிலவாகும்.

நைட்ரசன் டை ஆக்சைடு போலவே நைட்ரைல் பகுதிக்கூறிலும் நைட்ரசன் அணு  இரண்டு ஆக்சிசன் அணுக்களுடன் இரண்டு பிணைப்புகளால் பிணைந்துள்ளது. மூன்றாவது பிணைப்பு நைட்ரசன் மற்றும் இரண்டு ஆக்சிசன் அணுக்களுடன் சமமாகப் பகிர்ந்து கொள்கிறது.  நைட்ரசனை மையமாகக் கொண்ட அடிப்படைக்கூறு பின்னர் மற்றொரு ஒற்றை இணைதிற துண்டுடன் ஒரு N−X பிணைப்பை உருவாக்க ஏதுவாக தனித்துள்ளது. இங்குள்ள X குறியீடானது புளோரைடு, குளோரைடு, ஐதராக்சைடு என எதுவேண்டுமானாலும் இருக்கலாம். 

கரிமச் சேர்மங்களுக்கான பெயரிடலில் நைட்ரைல் பகுதிக்கூறு நைட்ரோ தொகுதி என அழைக்கப்படுகிறது. உதாரணமாக நைட்ரைல் பென்சீன் என்பது பொதுவாக நைட்ரோபென்சீன் என்று அழைக்கப்படுகிறது.
 
## இதையும் காண்க
* நைத்திரேட்டு

## மேற்கோள்கள்
  
பகுப்பு:கனிம நைதரசன் சேர்மங்கள்
பகுப்பு:ஆக்சைடுகள்
பகுப்பு:தனி உறுப்புகள்
பகுப்பு:நைட்ரசன்-ஆக்சிசன் சேர்மங்கள்
பெர்த் ஸ்கோசேர்ஸ்

**பெர்த் ஸ்கோசேர்ஸ்**  (*Perth Scorchers*) என்பது ஆத்திரேலியா துடுப்பாட்ட வாரியம் உருவாக்கிய பிக் பேஷ் லீக் எனப்படும் இருபது20 துடுப்பாட்டப் போட்டித் தொடரில் பெர்த்  நகரைப் பிரதிநிதித்துவப்படுத்தும் தொழில்முறை அணியாகும். இவ்வணியின் ஆடையிலுள்ள பிரதான நிறம் செம்மஞ்சள் ஆகும். பிபிஎல் வரலாற்றில் மிகவும் வெற்றிகரமான ( *4 முறை வாகையாளர்* ) அணி ஆகும்.

## ஒவ்வொரு பதிப்பிலும் முடிவுகள்

## மேற்கோள்கள்


பகுப்பு:துடுப்பாட்ட அணிகள்
பகுப்பு:இருபது20 துடுப்பாட்ட அணிகள்
அபார் பிரதேசம்

**அபார் பிரதேசம்** (**Afar Region**) எத்தியோப்பியா நாட்டின் வடக்கில் அமைந்துள்ளது. இதன் தலைநகரம் **செம்மெரா** நகரம் ஆகும். இப்பிரதேசத்தில் பெரும்பான்மையாக அபார் பழங்குடியின மக்கள் வாழ்கின்றனர். இதன் தெற்குப் பகுதியில் அவாஸ் ஆறு பாய்கிறது. அபார் பிரதேசம் 72,053 சதுர கிலோ மீட்டர் பரப்பளவு கொண்டது.  மேலும் இப்பகுதியில் அவாஸ் தேசியப் பூங்கா, அப்தெரா ஏரி மற்றும் அலே எரிமலை உள்ளது. 2017-ஆம் ஆண்டின் மக்கள் தொகை கணக்கெடுப்பின்படி, அபார் பிரதேசத்தின் மக்கள் தொகை 18,12,002 ஆகும்.

## அமைவிடம்
அபார் பிரதேசத்தின் வடக்கில் எரித்திரியா நாடும், வடகிழக்கில் திஜிபௌட்டி நாடும், வடமேற்கில் திக்ரே பிரதேசம், தென்மேற்கில் அம்மாரா பிரதேசம், தெற்கில் ஒரோமிய பிரதேசமும், தென்கிழக்கில் திரே தாவா நகரமும் எல்லைகளாக உள்ளது. 

## நிர்வாக மண்டலங்கள்
*அவ்சி ராசு 
* கில்பெர்ட் ராசு 
* காபி ராசு 
*பாண்டி ராசு 
*ஹரி ராசு 
*அர்கோப்பா ராசு

## மக்கள் தொகை பரம்பல்
2017-ஆம் ஆண்டின் மக்கள் தொகை கணக்கெடுப்பின்படி, அபார் பிரதேசத்தின் மொத்த மக்கள் தொகை  18,12,002  ஆகும். அதில் 9,91,000  ஆண்கள் மற்றும் 8,21,002 
பெண்கள் உள்ளனர். இதன் மக்கள் தொகையில் இசுலாமியர் 95.2%, எத்தியோப்பிய ஆர்தடாக்ஸ் கிறித்துவர்கள் 3.9% மற்றும் பிறர் 0.08% ஆக உள்ளனர். இப்பிரதேசத்தில் அபார் இன பழங்குடிகள் 90.03% ஆக உள்ளனர். இப்பிரதேசத்தில் அபார் மொழியை 89.96% மக்கள் பேசுகின்றனர். அம்மாரிக் மொழி 6.83%, திக்ரே மொழி 1.06%, அர்கோப்பா மொழி [0.79%,  வோலைட்டா மொழி 0.43% மற்றும் ஒரோமா மொழியை 0.4% மக்கள் பேசுகின்றனர்.

## எத்தியோப்பியாவின் பிரதேசங்கள்
*திக்ரே பிரதேசம்
* அபார் பிரதேசம்
* அம்மாரா பிரதேசம்
* சோமாலிப் பிரதேசம்
* ஒரோமியா பிரதேசம்
* தெற்குப் பிரதேசம்
* தென்மேற்குப் பிரதேசம்
*கம்பேலா பிரதேசம்
*பெனிசாங்குல்-குமுஸ் பிரதேசம்
*சிதாமா பிரதேசம்
*அராரி பிரதேசம்
## நகரங்கள்
* அடிஸ் அபாபா
* மெக்கல்லே
* பகிர் தர்
* திரே தாவா

## இதனையும் காண்க
* திக்ரே மாகாணம்
* திக்ரே மக்கள் விடுதலை முன்னணி
* தக்கீசு ஆறு
* அக்சும் பேரரசு
* எத்தியோப்பிய உள்நாட்டுப் போர் - (1974 - 1980)
* எத்தியோப்பியா உள்நாட்டுப் போர் (2020-தற்போது வரை)

## மேற்கோள்கள்

## வெளி இணைப்புகள்
*Danakil depression 
*Map of Afar Region at DPPA of Ethiopia (PDF file)
*Afar Triangle
*Large collection of photos from an expedition to the Danakil
*Afar Rift Consortium homepage
*Interview with Afar president, Ismael Ali Sirro, The New Humanitarian 24 May 2002

பகுப்பு:எத்தியோப்பியா
எத்தியோப்பியாவின் புவியியல்
பகுப்பு:எத்தியோப்பியா பிரதேசங்கள்
நைட்ரைல் குளோரைடு

**நைட்ரைல் குளோரைடு** (*Nitryl chloride*) என்பது ClNO2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். விரைந்து ஆவியாகும் தன்மையைக் கொண்டுள்ள இச்சேர்மம் செந்தர நிலையில் ஒரு வாயுவாகவே காணப்படுகிறது. 
## தயாரிப்பு
இருநைட்ரசன் ஐந்தாக்சைடுடன் குளோரைடு அல்லது ஐதரசன் குளோரைடு வினையில் ஈடுபடுவதால் நைட்ரைல் குளோரைடு உருவாகிற்றது:

:N2O5 + 2HCl → 2ClNO2 + H2O

:N2O5 + NaCl  → ClNO2 + NaNO2

இவ்வகையான வினைகள் புவியின் வளிமண்டலத்தில் நிகழ்கின்றன. 

## மேற்கோள்கள்


பகுப்பு:நைட்ரோ சேர்மங்கள்
பகுப்பு:கனிம வேதியியல் குளோரின் சேர்மங்கள்
பகுப்பு:ஆக்சி குளோரைடுகள்
பகுப்பு:நைட்ரசன் ஆலைடுகள்
பகுப்பு:நைட்ரசன்(V) சேர்மங்கள்
பகுப்பு:நைட்ரசன் ஆக்சோ ஆலைடுகள்
தேசிய நெடுஞ்சாலை 132 (இந்தியா)

**தேசிய நெடுஞ்சாலை 132** (*National Highway 132*) என்பது இந்தியாவின் தேசிய நெடுஞ்சாலை ஆகும். இது முழுக்க முழுக்க தமிழகத்தில் செல்கிறது. திண்டிவனம் முதல் விழுப்புரம் வரை இந்த நெடுஞ்சாலை 37 கி. மீ. நீளமுடையது. இது திண்டிவனத்தினை விழுப்புரத்துடன் இணைக்கின்றது.

## மேற்கோள்கள்

பகுப்பு:இந்திய தேசிய நெடுஞ்சாலைகள்
பகுப்பு:தமிழ்நாட்டில் தேசிய நெடுஞ்சாலைகள்
தேசிய நெடுஞ்சாலை 332 (இந்தியா)

**தேசிய நெடுஞ்சாலை 332** (*National Highway 332*) என்பது இந்தியாவில் உள்ள ஒரு தேசிய நெடுஞ்சாலை ஆகும். இது தேசிய நெடுஞ்சாலை 32இன் இரண்டாம் பாதையாகும். தே. நெ. 332 இந்தியாவில் தமிழ்நாடு மற்றும் புதுச்சேரி ஒன்றிய பிரதேசத்தில் செல்கிறது.

தேசிய நெடுஞ்சாலை 45A என்று இருந்தது தேசிய நெடுஞ்சாலை 332ஆக எண் மாற்றப்பட்டது.

## வழித்தடம்
தே. நெ. 332, புதுச்சேரி ஒன்றிய பிரதேசத்தில் உள்ள புதுச்சேரி நகரத்தை தமிழகத்தின் விழுப்புரத்துடன் இணைக்கிறது.

## சந்திப்புகள்

:  புதுச்சேரி அருகே முனையம்
:  விழுப்புரம் அருகே முனையம்.

## விரிவாக்கம்
* 06 ஏப்ரல் 2025 அன்று பிரதமர் நரேந்திர மோதி, தேசிய நெடுஞ்சாலை 332 விழுப்புரம் - புதுச்சேரி வரையிலான 29 கி.மீ நீளத்திற்கும், தே.நெ 32 வின் சில பகுதிகளான பூண்டியான்குப்பம் - சட்டநாதபுரம் வரையிலான 56.8 கி.மீ நீளத்திற்கும் நான்கு வழியாக மாற்றப்பட்ட சாலையினை நாட்டிற்கு அர்பணித்தார்.

## மேலும் பார்க்கவும்

* இந்தியாவின் தேசிய நெடுஞ்சாலைகள்
* இந்திய தேசிய நெடுஞ்சாலை ஆணையம்
* தேசிய நெடுஞ்சாலை 32 (இந்தியா)
* தேசிய நெடுஞ்சாலை 332ஏ (இந்தியா)

## மேற்கோள்கள்

## வெளி இணைப்புகள்

* ஓபன்ஸ்ட்ரீட்மேப்பில் NH 332

பகுப்பு:இந்திய தேசிய நெடுஞ்சாலைகள்
பகுப்பு:தமிழ்நாட்டில் தேசிய நெடுஞ்சாலைகள்
இலித்தியம் பைகார்பனேட்டு

**இலித்தியம் பைகார்பனேட்டு** (*Lithium bicarbonate*) என்பது LiHCO3) என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இலித்தியம் ஐதரசன் கார்பனேட்டு என்ற பெயராலும் இச்சேர்மம் அழைக்கப்படுகிறது. இலித்தியம், ஐதரசன், ஆக்சிசன், கார்பன் ஆகிய தனிமங்கள் சேர்ந்து இச்சேர்மம் உருவாகிறது.

## இதையும் காண்க
* இலித்தியம் கார்பனேட்டு

## மேற்கோள்கள்

பகுப்பு:இலித்தியம் சேர்மங்கள்
பகுப்பு:பைகார்பனேட்டுகள்
கருத்தோட்டப் பெயர்வு

**கருத்தோட்டப் பெயர்வு** (*paradigm shift*) என்பது வழமையான, ஏற்றுக்கொள்ளப்பட்ட வழியில் செய்யப்படும் அல்லது கருதப்படும் ஒன்று முற்றிலும் புதிய, வேறான வழியில் மாற்றப்படும் நிகழ்வு ஆகும். இக்கருத்து தாமசு கூன் என்ற அமெரிக்க அறிவியல் வரலாற்றாசிரியரால் அறிமுகப்படுத்தப்பட்டது. ஒரு துறையின் மையக் கருத்துகள் குறுகிய காலத்திற்குள் பொதுவாக மாற்றமடைவதில்லை; புதிய கருத்துகளை ஏற்றுக்கொள்ளும் புதியவர்கள் துறையில் உள்ளபோது இத்தகைய கருத்தோட்டத்தில் பெயர்வு ஏற்படும் என்று கூன் கருதினார்.

## மேற்கோள்கள்

பகுப்பு:மாற்றம்
பகுப்பு:மீவியற்பியலின் கருத்துக்கள்
பகுப்பு:புத்தாக்கம்
தேசிய நெடுஞ்சாலை 332ஏ (இந்தியா)

**தேசிய நெடுஞ்சாலை 332ஏ** (*National Highway 332A*), பொதுவாக தே. நெ. 332ஏ எனக் குறிப்பிடப்படுவது இந்தியாவில் உள்ள ஒரு தேசிய நெடுஞ்சாலை ஆகும். இது தேசிய நெடுஞ்சாலை 32ன் துணை பாதையாகும். தே. நெ. 332ஏ இந்தியாவில் தமிழ்நாடு மாநிலத்தில் செல்கிறது.

## வழித்தடம்
தே. நெ. 332ஏ புதுச்சேரி மற்றும் தமிழ்நாட்டின் மாமல்லபுரத்தை இணைக்கிறது

## சந்திப்புகள்

:  புதுச்சேரி அருகே முனையம்

## விரிவாக்கம்

மாமல்லபுரம் - புதுச்சேரி இடையிலான தே.நெ. 332ஏ பின்வரும் கட்டங்களாக 1943 கோடியில் விரிவாக்கப்படுகின்றது.

* 02 ஜன 2024 அன்று பாரதப் பிரதமர் நரேந்திர மோதி, தேசிய நெடுஞ்சாலை 332ஏ ன் பிரிவான மூகையூர் - மரக்காணம் இடையே 31 கி.மீ நீளமுள்ள நான்கு வழிச் சாலை அமைப்பதற்க்காக அடிக்கல் நாட்டினார்.

* 08 ஆகத்து 2025 அன்று, மத்திய கேபினட் அமைச்சரவை குழு மரக்காணம் – புதுச்சேரி இடையே 46 கிலோ மீட்டர் தொலைவிற்கு ரூ.2,157 கோடி செலவில் நான்குவழிச் சாலை அமைப்பதற்கு ஒப்புதல் அளித்துள்ளது.

* 01 மார்ச் 26ஆம் அன்று, பிரதமர் நரேந்திர மோதி, மரக்காணம் புதுச்சேரி இடையே 4வழிச் சாலைப் பணிகளுக்கு அடிக்கல் நாட்டினார்.. இந்தச் சாலை அமைவதின் மூலம் புதுச்சேரியின் நகர்ப்புறங்களில் போக்குவரத்து நெரிசலைக் குறைக்க உதவும், மரக்காணம் புதுச்சேரி இடையே பயண நேரத்தை கிட்டத்தட்ட 50% குறைக்கவும், ஒரு மணி நேரத்திலிருந்து சுமார் 30 நிமிடங்கள் வரை குறைக்கவும் உதவும். இந்தத் திட்டம் முக்கிய தேசிய நெடுஞ்சாலைகள் மற்றும் மாநில நெடுஞ்சாலைகளுக்கு இடையே தடையற்ற இணைப்பை வழங்கும், மாமல்லபுரம், கல்பாக்கம் அணுமின் நிலையம் மற்றும் ஆரோவில் போன்ற முக்கிய இடங்களுக்கான அணுகலை மேம்படுத்தும், கடலோர கிராமங்களுக்கும் விழுப்புரம் மாவட்ட தலைமையகத்திற்கும் இடையிலான இணைப்பை வலுப்படுத்தும், மேலும் இப்பகுதியில் சுற்றுலா மற்றும் பொருளாதார நடவடிக்கைகளை அதிகரிக்கும்.

## மேலும் பார்க்கவும்

*** இந்தியாவின் தேசிய நெடுஞ்சாலைகள்
*** இந்திய தேசிய நெடுஞ்சாலை ஆணையம்
* தேசிய நெடுஞ்சாலை 32 (இந்தியா)
* தேசிய நெடுஞ்சாலை 332 (இந்தியா)

## மேற்கோள்கள்

## வெளி இணைப்புகள்

* ஓபன்ஸ்ட்ரீட்மேப்பில் NH 332A

பகுப்பு:இந்திய தேசிய நெடுஞ்சாலைகள்
பகுப்பு:தமிழ்நாட்டில் தேசிய நெடுஞ்சாலைகள்
தேசிய நெடுஞ்சாலை 132பி (இந்தியா)

**தேசிய நெடுஞ்சாலை 132பி** (*National Highway 132B*) பொதுவாக தே. நெ. **132பி** எனக் குறிப்பிடப்படுவது இந்தியாவில் உள்ள ஒரு தேசிய நெடுஞ்சாலை ஆகும். இது தேசிய நெடுஞ்சாலை 32இன் துணைப் பாதையாகும்.

## வழித்தடம்
தே. நெ. 132பி தமிழ்நாட்டின் செங்கல்பட்டு மற்றும் காஞ்சிபுரத்தை இணைக்கிறது.

## சந்திப்புகள்

:  செங்கல்பட்டு அருகில் முனையம்
:  காஞ்சிபுரம் அருகில் முனையம்

## மேலும் பார்க்கவும்
* இந்தியாவின் தேசிய நெடுஞ்சாலைகள்
* இந்திய தேசிய நெடுஞ்சாலை ஆணையம்

## மேற்கோள்கள்

## வெளி இணைப்புகள்

* ஓபன்ஸ்ட்ரீட்மேப்பில் NH 132B

பகுப்பு:இந்திய தேசிய நெடுஞ்சாலைகள்
சிறீ வெங்கடேசுவரா மருத்துவ அறிவியல் நிறுவனம்

**சிறீ வெங்கடேசுவரா மருத்துவ அறிவியல் நிறுவனம்** (*Sri Venkateswara Institute of Medical Sciences*) என்பது ஆந்திர மாநில சட்டமன்றச் சட்டத்தின் கீழ் ஒரு மருத்துவ நிறுவனம் ஆகும்.

## விளக்கம்
சிறீ வெங்கடேசுவரா மருத்துவ அறிவியல் நிறுவனமானது இந்தியாவின் ஆந்திரப் பிரதேசம், திருப்பதியில் உள்ள ஒரு சிறப்பு மருத்துவமனை ஆகும். இந்நிறுவனமானதுஅனைத்திந்திய மருத்துவ அறிவியல் கழகத்தின் படி உருவாக்கப்பட்டது. மேலும் இது ஆந்திரப் பிரதேச மாநில சட்டமன்றத்தின் சட்டத்தால் உருவாக்கப்பட்டது. 1986ஆம் ஆண்டு ஏப்ரல் 18ஆம் தேதி அப்போதைய ஆந்திர முதல்வராக இருந்த என். டி. ராமராவ் அடிக்கல் நாட்டினார். இந்த மருத்துவமனை பிப்ரவரி 2, 1993 முதல் செயல்படத் தொடங்கியது. பின்னர் 1995-ல் மாநில சட்டமன்றச் சட்டத்தின் கீழ் மருத்துவ நிறுவனமாக மாறியது. இந்நிறுவனத்தின் தற்போதைய இயக்குநர் மருத்துவர் பி. வெங்கம்மா ஆவார்.

## கல்வி திட்டம்
இக்கல்லூரியில்  ஆண்டு எம். பி. பி. எஸ். படிப்பினையும், ஒரு வருடக் கட்டாய மருத்துவ பயிற்சியுடன் வழங்குகிறது. இதற்கான மாணவர் சேர்க்கை நீட் தேர்வு மூலம் 175 இடங்கள் நிரப்பப்படுகின்றன. 

### முதுகலை மற்றும் முனைவர் படிப்புகள்
சிறீ வெங்கடேசுவரா மருத்துவ அறிவியல் நிறுவனம் அறுவை சிகிச்சை, மருத்துவம் போன்ற அனைத்து சிறப்பு மருத்துவ பாடங்களிலும் முதுநிலை படிப்புகளை வழங்குகிறது. இதேபோல், *எம்சிஎச் ஐ* நரம்பியல் அறுவை, இதய அறுவை சிகிச்சை உள்ளிட்ட பல்வேறு முனைவர் பட்ட படிப்புகள் மற்றும் இதயவியல், நரம்பியல் போன்றவற்றில் *டி. எம்* . நிலையில் 28க்கும் மேற்பட்ட முதுநிலை மற்றும் முனைவர் பட்ட படிப்புகள் உள்ளன. 

## தரவரிசை
தேசிய கல்வி நிறுவனங்களுக்கான தரவரிசை கட்டமைப்பில் சிறீ வெங்கடேசுவரா மருத்துவ அறிவியல் நிறுவனம் 2019-ல் இந்தியாவில் 72வது இடத்தையும் 2019ஆம் ஆண்டில் பல்கலைக்கழகங்களில் 77வது இடத்தையும் மற்றும் மருத்துவ தரவரிசையில் 29வது இடத்தையும் பெற்றுள்ளது.

## மேற்கோள்கள்

## வெளி இணைப்புகள்

* 

பகுப்பு:ஆந்திரப் பிரதேசத்தில் கல்வி
பகுப்பு:மருத்துவக் கல்லூரிகள்
மாநில சட்டமன்றச் சட்டத்தின் கீழ் தோற்றுவிக்கப்பட்ட நிறுவனங்கள்

**மாநில சட்டமன்றச் சட்டத்தின் கீழ்** **தோற்றுவிக்கப்பட்ட நிறுவனங்கள்** (*Institute under State Legislature Act*) என்பன இந்தியாவில் உள்ள பல்கலைக்கழக அளவிலான நிறுவனங்களாகும். இவை மாநில சட்டமன்றச் சட்டத்தால் நிறுவப்பட்டு அல்லது இணைக்கப்பட்டுள்ளன. இத்தகைய நிறுவனங்கள் மாநிலத்தின் உயர்கல்வித் துறையின் கீழ் வரவில்லை என்றாலும் வேறு துறையால் நடத்தப்பட்டு நிதியளிக்கப்பட்டாலும், இவையும் மாநிலப் பல்கலைக்கழகங்கள் போன்று கல்வி நிலை மற்றும் பிற சலுகைகளையும் அனுபவிக்கின்றன.  மத்திய பல்கலைக்கழகம், மாநிலப் பல்கலைக்கழகம், தனியார் பல்கலைக்கழகம், நிகர்நிலை பல்கலைக்கழகம் உட்பட இந்தியாவில் உள்ள பல்கலைக்கழக அளவிலான பிற வகை நிறுவனங்கள் ஆகும்.

## பல்கலைக்கழக மானியக் குழு சட்டம்
பல்கலைக்கழக மானியக் குழு சட்டம், 1956-ன் கீழ், "பல்கலைக்கழகம்" என்பது மத்திய சட்டம், மாகாணச் சட்டம் அல்லது மாநிலச் சட்டத்தின் கீழ் நிறுவப்பட்ட அல்லது இணைக்கப்பட்ட பல்கலைக்கழகம் என்று பொருள்படும். இந்தச் சட்டத்தின் கீழ் இதற்காக உருவாக்கப்பட்ட விதிமுறைகளின்படி ஆணையத்தால் இந்தப் பல்கலைக்கழகங்கள் அங்கீகரிக்கப்பட வேண்டும்.

## மாநில சட்டமன்ற சட்டத்தின் கீழ் உள்ள நிறுவனங்களின் பட்டியல்
இந்தியாவில் மாநில சட்டமன்றச் சட்டத்தின் கீழ் 6 நிறுவனங்கள் உள்ளன:

## மேற்கோள்கள்

பகுப்பு:இந்தியாவில் கல்வி
சிட்னி சிக்சர்ஸ்

**சிட்னி சிக்சர்ஸ்**  (*Sydney Sixers*) என்பது ஆத்திரேலியா துடுப்பாட்ட வாரியம் உருவாக்கிய பிக் பேஷ் லீக் எனப்படும் இருபது20 துடுப்பாட்டப் போட்டித் தொடரில் சிட்னி  நகரைப் பிரதிநிதித்துவப்படுத்தும் தொழில்முறை அணியாகும்.இவ்வணியின் ஆடையிலுள்ள பிரதான நிறம் இளஞ்சிவப்பு  ஆகும். இவ்வணி பிபிஎல் கோப்பையை 3 முறை கைப்பற்றியுள்ளது. பிக் பேஷ் லீகின் முதல் படிப்பை வென்ற அணியும் இதுவே.  

## ஒவ்வொரு பதிப்பிலும் முடிவுகள்

## மேற்கோள்கள்

பகுப்பு:துடுப்பாட்ட அணிகள்
பகுப்பு:இருபது20 துடுப்பாட்ட அணிகள்
பகுப்பு:பிக் பேஷ் லீக்
பகுப்பு:பிக் பேஷ் லீக் அணிகள்
மைசூரு–பெங்களூரு ராஜ்யா ராணி விரைவுவண்டி

**மைசூரு–பெங்களூரு  ராஜ்ய ராணி விரைவுவண்டி (16557/16558)** (*Mysore–Bangalore Rajya Rani Express*) என்பது மைசூர் மற்றும் பெங்களூர் இடையே தினசரி பயணிக்கும் தொடருந்து ஆகும். இந்த தொடருந்து பெங்களூரிலிருந்து காலை 10:30 மணிக்குப் புறப்பட்டு மதியம் 1:30 மணிக்கு மைசூரைச் சென்றடைகிறது. மறுமார்க்கத்தில் மைசூரிலிருந்து பிற்பகல் 2:30 மணிக்குப் புறப்பட்டு மாலை 5:10 மணிக்குப் பெங்களூரு நகரை வந்தடைகிறது.

இந்த தொடருந்து பெங்களூரிலிருந்து மைசூர் வரை 16558 என்ற எண்ணிலும், மறுதிசையில் 16557 என்ற எண்ணிலும் இயங்குகிறது. பயண வழியில், இந்த தொடருந்து கெங்கேரி, பிடாடி, இராமநகரம், சென்னபட்டணம், மத்தூர், மாண்டியா, பாண்டவபுரம் மற்றும் ஸ்ரீரங்கப்பட்டணம் ஆகிய இடங்களில் நிற்கிறது.

இதில் இரண்டாம் வகுப்பு இருக்கை வசதி கொண்ட பெட்டி மற்றும் குளிரூட்டப்பட்ட இருக்கை வசதி கொண்ட பெட்டி முன்கூட்டியே முன்பதிவு செய்யும் வசதியுடன் கிடைக்கிறது.

## வரலாறு
ராஜ்ய ராணி விரைவுவண்டி, சுற்றுலா, யாத்திரை அல்லது வணிகத்திற்கு முக்கியமான பிற நகரங்களுடன் மாநில தலைநகரங்களை இணைக்க இந்திய ரயில்வேயால் இயக்கப்படும் தொடர் விரைவு வண்டியாகும். இந்த தொடருந்துகள் 2011ம் ஆண்டு ரயில்வே நிதியறிக்கையில் அறிமுகப்படுத்தப்பட்டன.

## மேற்கோள்கள்

பகுப்பு:கருநாடகத்தில் தொடருந்து போக்குவரத்து
பகுப்பு:பெங்களூரில் போக்குவரத்து
சாமுண்டி விரைவுவண்டி

thumb| சாமுண்டி எக்ஸ்பிரஸ் (மைசூர் - பெங்களூர்) பாதை வரைபடம்
**சாமுண்டி விரைவுவண்டி** (*Chamundi Express*) என்பது மைசூர் மற்றும் பெங்களூரு இடையே தினசரி இயக்கப்படும் தொடருந்து ஆகும். இந்த தொடருந்து மைசூரிலிருந்து காலை 7 மணிக்குப் புறப்பட்டு பெங்களூரு நகரை 9:30 மணிக்குச் சென்றடையும். மறு மார்க்கத்தில், பெங்களூரிலிருந்து மாலை 6:25 மணிக்குப் புறப்பட்டு இரவு 9:05 மணிக்கு மைசூர் சென்றடைகிறது.

கோவிட்-19 மறுசீரமைப்புக்குப் பிறகு, வழக்கமான பெட்டிகளுக்குப் பதிலாக மெமு சேவையினைப் பயன்படுத்தி தொடருந்து இயக்கப்படுகிறது.

## பெயரிடல்

இந்த ரயிலின் பெயரானது புராண தொடர்புடையது. மகிசாசூரனை அழித்த ஆதி பராசக்தியின் அவதாரமே சாமுண்டேசுவரி. சாமுண்டேசுவரி மகிசாசூரனை வதம் செய்த இடமாகக் கருதப்படும் இடமான மைசூர் சாமுண்டி மலையில் கோவில் ஒன்று கட்டப்பட்டுள்ளது. மைசூர் மகாராஜா மற்றும் மைசூர் அரச குடும்பம் சாமுண்டேசுவரியை தங்கள் குலதெய்வமாக வழிபட்டனர். தாட்சாயிணி தேவியின் தலைமுடி விழுந்ததால் இக்கோயில் சக்தி பீடமாகக் கருதப்படுகிறது

## மேற்கோள்கள்

பகுப்பு:கருநாடகத்தில் தொடருந்து போக்குவரத்து
பகுப்பு:பெங்களூரில் போக்குவரத்து
நன்மங்கலம் ஏரி

**நன்மங்கலம் ஏரி** (*Nanmangalam Lake*), சென்னை புறநகர் பகுதியான தாம்பரம் மாநகராட்சிக்கு உட்பட்டு,  நன்மங்கலம் வனப் பகுதியின் எல்லையில் சுமார் 3.04 கிலோ மீட்டர் பரப்பளவில் காஞ்சிபுரம் மாவட்டத்தில் அமைந்துள்ளது. இந்த ஏரியானது கோடை காலத்தில், இப்பகுதியினைச் சுற்றியுள்ள செம்பாக்கம், அஸ்தினாபுரம், நன்மங்கலம் உள்ளிட்ட குடியிருப்பு பகுதிகளுக்கு நீர் ஆதாரமாக விளங்குகிறது.

## மாசுபடுதல்
முன்னர் இந்த ஏரியின் நீரானது குடிநீர், விவசாயம் மற்றும் வீட்டு உபயோகத்திற்காகப் பயன்படுத்தப்பட்டது. ஆனால் மாநகராட்சிக் கழிவுகள் இந்த ஏரியில் கொட்டப்படுவதால் ஏரி மாசடைந்து வருகின்றது.

## மேற்கோள்கள்

பகுப்பு:காஞ்சிபுரம் மாவட்ட ஏரிகள்
கவி குரு விரைவுவண்டி

**கவி குரு விரைவுவண்டி** (*Kavi Guru Express*) என்பது  இந்திய இரயில்வே நிறுவனத்தால் 2011ஆம் ஆண்டு அறிமுகப்படுத்திய தொடர் ரயில்களான ராஜ்ய ராணி விரைவு வண்டி ஆகும். இரவீந்திரநாத் தாகூரின் நினைவாக அப்போதைய இந்திய ரயில்வே அமைச்சர் திருமதி மம்தா பானர்ஜி இந்த தொடருந்தினை அறிமுகப்படுத்தினார். இத்தொடரின் ஒரு பகுதியாக நிதிநிலை அறிக்கையில் 4 விரைவுவண்டிகள் முன்மொழியப்பட்டுள்ளன.

## சேவை

* 12949/12950 போர்பந்தர்-சந்திரகாசி கவி குரு விரைவுவண்டி
* 13015/13016 ஹவுரா-பாகல்பூர் கவி குரு விரைவுவண்டி
* 13027/13028 ஹவுரா-அசிம்கஞ்ச் சந்திப்பு கவி குரு விரைவுவண்டி
* 19709/19710 உதய்பூர் நகரம்-காமக்யா கவி குரு விரைவுவண்டி

இந்த நான்கு விரைவுவண்டிகளில், 12949/12950 போர்பந்தர்-சந்திரகாசி கவி குரு விரைவுவண்டி மட்டுமே அதி விரைவுவண்டியாக வகைப்படுத்தப்பட்டுள்ளது.

## மேலும் பார்க்கவும்

* துரந்தோ அதிவேக விரைவு தொடருந்து
* ராஜ்யா ராணி விரைவுவண்டி
* விவேக் விரைவு தொடருந்து
* யுவா விரைவுவண்டி

## மேற்கோள்கள்

* http://timesofindia.indiatimes.com/rail-budget-2011/Several-new-trains-proposed-in-Railway-Budget/articleshow/7570234.cms
* http://media2.intoday.in/businesstoday/images/RailBudget_2011-12.pdf
* http://www.thehindu.com/news/national/special-trains-to-commemorate-rabindranath-tagore-swami-vivekananda-birth-anniversaries/article1489454.ece

## வெளி இணைப்புகள்

* 

பகுப்பு:இந்திய விரைவுவண்டிகள்
மத்திய மாகாணம் மற்றும் பேரர்

**மத்திய மாகாணம் மற்றும் பேரர்** (**Central Provinces and Berar**), மத்திய இந்தியாவின் தக்காண பீடபூமியில் இருந்த பிரித்தானிய இந்தியாவின் மாகாணங்களில் ஒன்றாகும். இதன் தலைநகரமாக நாக்பூர் நகரம் இருந்தது. இம்மாகாணம், பிரித்தானிய இந்தியாவில் இருந்த மத்திய மாகாணம் மற்றும் பேரர் மாகாணங்களை இணைத்ததன் மூலம் 1903-ஆம் ஆண்டில் பிரித்தானிய இந்தியத் தலைமை ஆளுநர் கர்சன் பிரபுவால் புதிதாக நிறுவப்பட்டது.1941-ஆம் ஆண்டின் மக்கள் தொகை கணக்கெடுப்பின்படி, இம்மாகாணத்தின் மக்கள் தொகை 1,68,13,584 ஆக இருந்தது.

நாக்பூர் மாகாணம் மற்றும் சௌகோர் மற்றும் நெர்புத்தா பகுதிகளைக் கொண்டு 1861-ஆம் ஆண்டில் மத்திய மாகாணம் நிறுவப்பட்டது. பிரித்தானிய இந்தியாவின் ஆட்சியாளர்களால் ஐதராபாத் நிஜாமிடமிருந்து 5 நவம்பர் 1902 அன்று குத்தகைக்கு எடுக்கப்பட்ட பேரர் பகுதிகள் மற்றும் மத்திய மாகாணத்தை இணைத்து 1903-ஆம் ஆண்டில் மத்திய மாகாணம் மற்றும் பேரர் புதிதாக நிறுவப்பட்டது.

1947-ஆம் ஆண்டில் இந்திய விடுதலைக்குப் பின்னர் 1950-ஆம் ஆண்டில்  இம்மாகாணத்தின் பகுதிகள் மற்றும் மத்திய இந்திய முகமையின் கீழிருந்த சுதேச சமஸ்தானங்களை,   மும்பை மாகாணம், மத்திய பாரதம் மற்றும் விந்தியப் பிரதேசம் போன்ற மாநிலங்களுடன் இணைக்கப்பட்டது. பின்னர் 1 நவம்பர் 1956 அன்று இந்தியாவை மொழிவாரி மாநிலங்களாகப் பிரிக்கும் போது மத்திய பாரதம் மற்றும் விந்தியப் பிரதேசம் ஆகியவைகள் மத்தியப் பிரதேசம் மாநிலத்துடன் இணைக்கப்பட்டது.

## இதனையும் காண்க
* மத்திய மாகாணம், பிரித்தானிய இந்தியா
* பேரர் மாகாணம்
* பிரித்தானிய இந்தியாவின் மாகாணங்களும், ஆட்சிப் பகுதிகளும்
* மத்திய இந்திய முகமை
* மத்திய பாரதம்
* விந்தியப் பிரதேசம்
## மேற்கோள்கள்

பகுப்பு:பிரித்தானிய இந்தியாவின் மாகாணங்கள் 
பகுப்பு:மத்தியப் பிரதேச வரலாறு
பகுப்பு:பிரித்தானிய இந்தியாவின் உட்பிரிவுகள்
தெற்குப் பிரதேசம், எத்தியோப்பியா

**தெற்குப் பிரதேசம்** (**Southern Nations, Nationalities, and Peoples' Region**) (சுருக்கமாக: **SNNPR**) கிழக்கு ஆப்பிரிக்கா நாடான எத்தியோப்பியாவின் தெற்கில் அமைந்த பிரதேசம் ஆகும். இதன் தலைநகரம் ஹவாஸ்சா நகரம் ஆகும். ஹவாஸ்சா நகரம் இப்பிரதேசத்திற்கு வெளியே அமைந்த சிதாமா பிரதேசத்தில் உள்ளது. இப்பிரதேசம் 21 சூன் 1992 அன்று நிறுவப்பட்டது. இப்பிரதேசத்தை நிர்வகிக்க ஆளுநர் தலைமையிலான பிரதேச சட்டமன்றம், நீதிமன்றம் செயல்படுகிறது. இப்பகுதியில் உள்ள மிகப்பெரிய நகரங்கள் வோலைட்டா சோடோ மற்றும் அர்பா மிஞ்ச் ஆகும்.
## அமைவிடம்
தெற்குப் பிரதேசத்தின் தெற்கில் கென்யா நாடும், தென் மேற்கில் தெற்கு சூடான் நாடும் வடக்கிலும், கிழக்கிலும் ஒரோமியா பிரதேசம், மேற்கில் தென்மேற்குப் பிரதேசம் எல்லைகளாக உள்ளது.

## மக்கள் தொகை பரம்பல்

2007-ஆம் ஆண்டின் மக்கள் தொகை கணக்கெடுபின்படி, 105,887 சதுர கிலோ மீட்டர் பரப்பளவும்,  3,110,995  குடியிருப்புகளும் கொண்ட தெற்கு பிரதேசத்தின் மக்கள் தொகை f 14,929,548 ஆகும். அதில் ஆண்கள் 7,425,918 மற்றும் பெண்கள்7,503,630  ஆக உள்ளனர். 89.98% மக்கள் கிராமப்புறங்களில் வாழ்கின்றனர். மக்கள் தொகை அடர்த்தி ஒரு சதுர கிலோ மீட்டரில் 141 மக்கள் வாழ்கின்றனர். 2017-ஆம் ஆண்டில் இதன் மக்கள் தொகை 19,170,007 ஆக இருக்கும் என மதிப்பிடப்பட்டுள்ளது.

### சமயங்கள்

### இனக்குழுக்கள்

### மொழிகள்
தெற்கு பிரதேசத்தில் பெரும்பான்மையாக சிதாமா மொழி 19.59%, வெலாயுத மொழி 10.48%, ஹதியா மொழி 8%, குராஜ் மொழி 7.13%, காமோ மொழி 6.9%, காபா மொழி 5.36% மற்றும் அம்மாரா மொழியை 4.10% மக்களால் பேசப்படுகிறது.  
## வேளாண்மை

2004–2005 ஆண்டின் கணக்குப்படி, தெற்குப் பிரதேசத்தில் 100,338 டன்கள் காபிக் கொட்டை உற்பத்தி செய்யப்பட்டது. இது எத்தியோப்பியாவின் மொத்த காபிக் கொட்டை உற்பத்தியில் 44.2% ஆகும். தெற்கு பிரதேசத்தில் மொத்த கால்நடைகள் 7,938,490 ஆகும். இது எத்தியோப்பாவின் மொத்த கால்நடைகளில் 20.5% ஆகும்.பெரிய வாழை தெற்கு பிரதேசத்தின் மிகப்பெரிய வேளாண்மைப் பயிர் ஆகும்.

## நிர்வாகம்
தெற்குப் பிரதேசம் நிர்வாக வசதிக்காக மண்டலங்களாகவும், மாவட்டங்களாகவும் பிரிக்கப்பட்டுள்ளது.

 
## எத்தியோப்பியாவின் பிரதேசங்கள்
* திக்ரே பிரதேசம்
* அபார் பிரதேசம்
* அம்மாரா பிரதேசம்
* சோமாலிப் பிரதேசம்
* ஒரோமியா பிரதேசம்
* தென்மேற்குப் பிரதேசம்
*கம்பேலா பிரதேசம்
*பெனிசாங்குல்-குமுஸ் பிரதேசம்
*சிதாமா பிரதேசம்
*அராரி பிரதேசம்
## எத்தியோப்பிய நகரங்கள்
* அடிஸ் அபாபா
* மெக்கல்லே
* பகிர் தர்
* திரே தாவா

## இதனையும் காண்க
* திக்ரே மாகாணம்
* திக்ரே மக்கள் விடுதலை முன்னணி
* தக்கீசு ஆறு
* அக்சும் பேரரசு
* எத்தியோப்பிய உள்நாட்டுப் போர் - (1974 - 1980)
* எத்தியோப்பியா உள்நாட்டுப் போர் (2020-தற்போது வரை)

## மேற்கோள்கள்

## வெளி இணைப்புகள்

* 
* Map of Southern Nations, Nationalities, and Peoples' Region at UN-OCHA (PDF file)
* Map of Southern Nations, Nationalities and Peoples' Region at DPPA of Ethiopia (PDF file)
* Ethiopia's Vanishing Tribes  slideshow by ''Life'' magazine

பகுப்பு:எத்தியோப்பியா
எத்தியோப்பியாவின் புவியியல்
பகுப்பு:எத்தியோப்பியா பிரதேசங்கள்
மாரத்தான், கிரேக்கம்

**மராத்தான்** ( டெமோடிக் கிரேக்கம் : Μαραθώνας, *மராத்தோனாஸ்* ; அட்டிக் / கத்தரேவௌசா :  , *Marathṓn* ) என்பது கிரேக்கத்தில் உள்ள ஒரு நகரம் ஆகும். இங்குதான் கிமு 490 இல் மராத்தான் போர் நடந்தது. இதில் அதிக எண்ணிக்கையில் இருந்த  பெர்சிய படைகளை ஏதெனிய படை தோற்கடித்தது. போரில் கிரேக்க ஹெரால்ட் பீடிப்பிடெஸ் வெற்றியை அறிவிக்க மராத்தானில் இருந்து ஏதென்சுக்கு அனுப்பப்பட்டார் என்று தொன்மக்கதை கூறுகிறது. இதன் நினைவாக நவீன காலத்தில் மாரத்தான் ஓட்டப் பந்தயம் உருவானது.  இன்று இப்பகுதி ஏதென்சின் புறநகரில் உள்ள கிழக்கு அட்டிகா பிராந்திய அலகு மற்றும் ஒரு பிரபலமான உல்லாச நகரமாகவும், வேளாண் மையமாகவும் உள்ளது.

## குறிப்புகள்

பகுப்பு:கிரேக்க மொழி வார்த்தைகளைக் கொண்ட கட்டுரைகள்
பகுப்பு:Coordinates on Wikidata
பகுப்பு:பண்டைய கிரேக்க நகரங்கள்
தேசிய நெடுஞ்சாலை 77 (இந்தியா)

**தேசிய நெடுஞ்சாலை 77** (*National Highway 77 (India)*) என்பது இந்தியாவில் உள்ள ஒரு தேசிய நெடுஞ்சாலை ஆகும். பாண்டிச்சேரியைக் கிருஷ்ணகிரியுடன் இணைக்கும் முக்கிய தேசிய நெடுஞ்சாலை இதுவாகும். இது விழுப்புரம் மாவட்டத்தில் உள்ள திண்டிவனத்தில் தொடங்கி திருவண்ணாமலை வழியாக ஊத்தங்கரை வரை மேற்கு நோக்கிச் சென்று கிருஷ்ணகிரியில் தே. நெ. 48-ல் இணைகிறது. தே. நெ. 77 முழுக்க முழுக்க தமிழ்நாட்டிலேயே செல்கிறது.

## வழித்தடம்
கிருட்டிணகிரி (தே. நெ. 48 அருகில்), ஊத்தங்கரை, திருவண்ணாமலை, செஞ்சி, திண்டிவனம் (தே. நெ. 32 அருகில்)

## சந்திப்புகள்

:  கிருஷ்ணகிரி அருகில் முனையம்
:  ஊத்தங்கரை அருகில்
:  திருவண்ணாமலை அருகில்
:  திண்டிவனம் அருகில் முனையம்

## மேலும் பார்க்கவும்

* தேசிய நெடுஞ்சாலை மேம்பாட்டுத் திட்டம்

## மேற்கோள்கள்

## வெளி இணைப்புகள்

* ஓபன்ஸ்ட்ரீட்மேப்பில் NH 77
பகுப்பு:இந்திய தேசிய நெடுஞ்சாலைகள்
பகுப்பு:தமிழ்நாட்டில் தேசிய நெடுஞ்சாலைகள்
ஜாங்கிரி

**ஜாங்கிரி** ( ஆங்கிலம்:*Imarti*)  என்பது இந்தியாவில் தயாரிக்கப்படும் ஒரு இனிப்பு ஆகும். இது உளுந்து மாவினைக் கொண்டு வட்ட வடிவ மலர் வடிவத்தில் எண்ணெய்யில் வறுத்து, சர்க்கரை பாகில் ஊறவைத்து தயார் செய்யப்படுகிறது. அமிட்டி, அம்ரிதி, இமார்தி,  எமர்தி , ஓம்ரிட்டி , ஜஹாங்கீர் மற்றும் ஜாங்கிரி என்பது இதன் வேறு பெயர்களாகும். மெல்லியதாகவும் இனிப்பானதாகவும் இருப்பதால் *[[ஜிலேபி]]* ஜாங்கிரியிலிருந்து வேறுபடும். ஜாங்கிரி வங்காளதேசத்தில் பிரபலமான இப்தார் உணவாகும். இப்தாரின்போது ஜாங்கிரி நிறச் சேர்க்கைப்பொருள் இல்லாமல் தயார் செய்யப்படும்.

## தேவையான பொருட்கள்
ஜாங்கிரி என்பது இந்தியத் துணைக்கண்டத்தில் தமிழ்நாட்டில் ஜாங்கிரி பருப்பு அல்லது ஜாங்கிரி உளுந்து என்றும் அழைக்கப்படும் உளுந்து மாவு வகைகளிலிருந்து தயாரிக்கப்படுகிறது. இதில் குங்குமப்பூ நிறத்திற்காகச் சேர்க்கப்படுகிறது.

## தயாரிப்பு
[thumb| [கொல்கத்தா|இந்தியாவின் கொல்கத்தாவில் ஜாங்கிரி தயாரித்தல்]]
உளுந்தம் பருப்பினை சில மணி நேரம் தண்ணீரில் ஊறவைத்து, கல் உரலில் மாவு பதத்திற்கு அரைத்து அரைக்கவேண்டும். இந்த மாவினை ஒரு பாத்திரத்தில் கொதித்துக்கொண்டிருக்கும் நெய்யில் வார்த்தெடுக்கப்பட்டு, பொறித்து எடுக்கவேண்டும். நெய்க்குப் பதிலாக எண்ணெய்களும் சில நேரங்களில் பயன்படுத்தப்படுகின்றன.இந்த மாவானது பூ வடிவில் எண்ணெய்யில் வார்த்தெடுக்கப்பட்டு தயார் செய்யப்படுகின்றன.

மாவு தயார் செய்யும்பொழுது சர்க்கரை பாகும் தயாரிக்கப்படுகிறது. சுவைக்காகவும் மனத்திற்காகவும், சர்க்கரைப் பாகில் கற்பூரம், கிராம்பு, ஏலக்காய், *கேவ்ரா* (மனம் தரக்கூடிய பொருள்) மற்றும் குங்குமப்பூ சேர்க்கப்படுகிறது. பூ வடிவில் வறுத்தெடுக்கப்பட்ட மாவினை சர்க்கரை பாகில் இட்டு ஊறவிடவேண்டும். சர்க்கரை பாகினை உறிஞ்சி ஊறிய பின்னர், ஜாங்கிரியினை சூடாக, அறை வெப்பநிலையில் அல்லது குளிரூட்டப்பட்ட நிலையில் பரிமாறலாம்.
படிமம்:Frying Amriti - Dum Dum - Kolkata 2012-04-22 2210.JPG|நெய்யில் வறுக்கும் போது
படிமம்:Hot n Crisp Jalebis.jpg|வறுத்தப் பின்னர்


## பரிமாறுதல்
இந்தியாவில், இந்த இனிப்பு உணவின் போது பரிமாறப்படுகிறது. திருமணங்கள் மற்றும் திருவிழாக்களிலும் ஜாங்கிரி பிரபலமாக உள்ளது. குறிப்பாக, உத்தரப் பிரதேசத்தில் கோரக்பூர் ஜாங்கிரிக்குப் பிரபலமானது. இது தயிருடனும்பயன்படுத்தப்படுகிறது.
படிமம்:JALEBI - Kuch Meetha Ho Jaye!.jpg|தயார் நிலையில் ஜாங்கிரி
படிமம்:Imarti Rabdi.jpg|தில்லி தெருவோர உணவகங்களில் தயிருடன் ஜாங்கிரி
படிமம்:Paneer wali Imarti.jpg|ஜாங்கிரி
படிமம்:Jaangiri.JPG|தமிழ்நாட்டைடில் ஜாங்கிரி


## மேலும் பார்க்கவும்

* இனிப்பு-விருந்துக்குப் பின்

## மேற்கோள்கள்

## வெளி இணைப்புகள்

* 

பகுப்பு:இந்திய இனிப்பு உணவுகள்
சேனா ஜிலேபி

**சேனா ஜலேபி** அலல்து **சேனா ஜிலேபி** (*Chhena jalebi*) என்பது கிழக்கு இந்தியாவில் உள்ள கடலோர மாநிலமான ஒடிசாவினைச் சார்ந்த ஒரு இனிப்பு உணவாகும். ஒடிசா *சேனாவால்* செய்யப்பட்ட இனிப்புகளுக்குப் பெயர் பெற்ற மாநிலமாகும். இதன் புகழ் கடலோர ஒடிசா, மேற்கு வங்காளம் மற்றும் இந்தியத் துணைக் கண்டத்தின் பிற கிழக்குப் பகுதிகளுக்கு அப்பாலும் பரவியுள்ளது.

## தயாரிப்பு
இந்தியா முழுவதும் பிரபலமான வழக்கமான ஜிலேபிகளைப் போலவே சேனா ஜிலேபியும் தயாரிக்கப்படுகிறது. இதனுடைய அடிப்படை மூலப்பொருளாகச் *சேனா* எனப்படும் புதிய தயிர் பாலாடைக்கட்டி ஆகும்.  சேனா நன்கு பிசைந்து,  வறுக்கப்படுவதற்கு முன், *ப்ரீட்செல்* வடிவத்தில் சுருட்டப்படுகிறது. முழுமையாகப் பொறிக்கப்பட்ட சேனா ப்ரீட்செல்கள் சர்க்கரை பாகில் ஊறவைக்கப்படுகின்றன.

## மேலும் பார்க்கவும்

* ஜிலேபி

## மேற்கோள்கள்

## வெளி இணைப்புகள்

* ஒரிசாடியரி: சேனா ஜிலாபி
* சேனா ஜிலேபி

பகுப்பு:ஒடியா உணவுகள்
பகுப்பு:இந்திய இனிப்பு உணவுகள்
தேசிய நெடுஞ்சாலை 179அ (இந்தியா)

**தேசிய நெடுஞ்சாலை 179அ**, பொதுவாக NH 179A (*National Highway 179A (India)*) எனக் குறிப்பிடப்படுகிறது. இது இந்தியாவில் உள்ள தேசிய நெடுஞ்சாலை ஆகும். இது இந்திய அரசின் சாலை போக்குவரத்து மற்றும் நெடுஞ்சாலைகள் அமைச்சகத்தின் கீழ் வருகிறது. இது தேசிய நெடுஞ்சாலை 79-ன் துணைப் பாதையாகும். தே. நெ.179ஏ இந்தியாவின் தமிழ்நாடு மாநிலத்தைக் கடந்து செல்கிறது.

மாநில நெடுஞ்சாலை 18 ஆனது தேசிய நெடுஞ்சாலை 179அ ஆக தரம் உயர்த்தப்பட்டது.

## வழித்தடம்
சேலம், அரூர், ஊத்தங்கரை, திருப்பத்தூர், வாணியம்பாடி.

## சந்திப்புகள்

:  சேலம் அருகில் முனையம்
:  அரூர் அருகில் முனையம்
:  ஊத்தங்கரை அருகில்
:  முனையம் வாணியம்பாடி அருகில்

## வளர்ச்சி
அரூரிலிருந்து வாணியம்பாடி வரையிலான தேசிய நெடுஞ்சாலை 179ஏ நான்கு வழிச்சாலையாக அமைக்கப்பட்டுள்ளது. பாரத்மாலா பரியோஜனா திட்டத்தின் ஒரு பகுதியான சென்னை-சேலம் பசுமை வழி நெடுஞ்சாலைத் திட்டத்தின் ஒரு பகுதியாகச் சேலத்திலிருந்து அரூர் வரை இச்சாலை உள்ளது. பாரத்மாலா பரியோஜனா திட்டத்தின் கீழ் சென்னை-சேலம் பசுமை வழி சாலை மத்திய  நிதியுதவியுடன் கூடிய சாலை மற்றும் நெடுஞ்சாலைத் திட்டமாகும். இது 277.30 கி. மீ. நீளமுடையது. தே. நெ. 179பி தாம்பரம் முதல் அரூர் வரையிலும் தே. நெ. 179ஏ அரூரிலிருந்து சேலம் வரையிலும், தே. நெ. 132பி செங்கல்பட்டு முதல் காஞ்சிபுரம் வரையிலும், தே. நெ. 179டி செம்மம்பாடி முதல் சேத்துப்பட்டு வரையிலும் தே. நெ. 38 போளூரிலிருந்து திருவண்ணாமலை வரையிலும் திட்டமிடப்பட்டு மேம்படுத்தப்படுகிறது.

2 ஜனவரி 2024 அன்று பிரதமர் நரேந்திர மோதி, தேசிய நெடுஞ்சாலை 179அ வின் பகுதிகளான, சேலம் - திருப்பத்தூர் - வாணியம்பாடி இடையேயுள்ள 44 கி.மீ நீளத்திற்கு கட்டப்பட்ட நான்கு வழிச்சாலையை நாட்டிற்கு அர்பணித்து வைத்தார்.

## மேலும் பார்க்கவும்
* இந்திய தேசிய நெடுஞ்சாலை ஆணையம்
* இந்தியாவின் தேசிய நெடுஞ்சாலைகள்
* தேசிய நெடுஞ்சாலை 536 (இந்தியா)

## மேற்கோள்கள்

## வெளி இணைப்புகள்
* ஓபன்ஸ்ட்ரீட்மேப்பில் தே. நெ. 179அ

பகுப்பு:இந்திய தேசிய நெடுஞ்சாலைகள்